224 C. PLINII HIST. NAT. LIB. XXXIV; 



lat. Atque ex omnibus , quae retuli , clarissima quaequ 

 jain sunt dicata a Vespasiano principe in templo Pacis , 

 aliisque ejus operibus , violentia Neronis in Urbem con- 

 vecta , et in sellariis domus aureae disposita. 



Praeterea sunt qualitate celebrati artifices 5 sed nullis 

 operum suorum pracipui. Ariston , qui et argentum cae- 

 lare solitus est : Calliades, Ctesias, Cantharus Sicyonius , 

 Dionysodorus Critiae discipulus , Deliades , Euphorion , 

 Eunicus , et Hecataeus , argenti caelatores : Lesbocles , 

 Prodorus , Pythodicus , Polygnotus : iidem pictores no- 

 bilissimi. Item ex caelatoribus j Stratonicus , Scymnus , 

 qui fuit Critiae discipulus. 



Nunc percensebo eos, qui ejusdem generis opra fe^ 

 cerunt, ut Apollodorus, Androbulus, Asclepiodorus , 

 Alevas , philosophos : Apellas et adorantes feminas : An- 

 tigonus et Perixyomenon , tyrannicidasque supra dictos : 

 Antimachus , Athenodorus feminas nobiles : Aristodemus 

 et luctatores, bigasque cum auriga, philosophos, anus, 

 Seleucum regem. Habet gratiam suam hujus quoque Do- 

 ryphorus. 



Cephissodoti duo fuere : prioris est Mercurius , Libe- 

 rum patrem in infantia nutriens. Fecit et concionantem 

 manu elata : persona in incerto est. Sequens philosophos 

 fecit. Colotes qui cum Phidia Jovem Olympium fecerat , 



.iw. 



